**Iesniedzamie dokumenti reģistrācijai Asenizatoru reģistrā**

Jums ir nepieciešams iesniegt pašvaldībai aizpildītu pieteikuma veidlapu kopā ar saistošajos noteikumos Nr.13/2023 “Par decentralizēto kanalizācijas sistēmu uzskaites, uzraudzības un decentralizēto kanalizācijas pakalpojumu sniegšanas kārtību Mārupes novadā” noteiktajiem dokumentiem.

**Pieteikuma veidlapa** atrodams pašvaldības tīmekļa vietnē:

<https://www.marupe.lv/lv/pakalpojumi/asenizacijas-komersantu-registracija>

**Pieteikuma veidlapas 5.punktā ir norādīti dokumenti, kas pievienojami pieteikumam:**

5.1. Apliecināta līguma kopija par savākto notekūdeņu nodošanu ar attīrīšanas iekārtu īpašnieku, valdītāju vai turētāju;

5.2. Apliecināta saimnieciskās darbības veicēja civiltiesiskās atbildības apdrošināšanas polises kopija\*;

5.3. Specializētā transportlīdzekļa reģistrācijas apliecības kopija;

5.4. Apliecināta transportlīdzekļu nomas līguma kopija, ja pieteikuma iesniedzējs nav tā īpašnieks, vai nav minēts kā turētājs transportlīdzekļa reģistrācijas apliecībā..

*\*Lūdzu ņemt vērā, ka prasītajai civiltiesiskās atbildības apdrošināšanai jābūt atbilstošai komersanta komercdarbības veidam. Polisē jāiekļauj zaudējumu atlīdzība asenizatora klientam (asenizācijas pakalpojuma saņēmējam), kas radušies pēc pakalpojuma sniegšanas/ darbu pabeigšanas un par videi nodarīto kaitējumu.*

Izskatot iesniegumu par reģistrēšanu asenizatoru reģistrā, **tiks pārbaudīts, vai pieteikuma iesniedzējs atbilst sekojošām prasībām:**

* ir reģistrēts Latvijas Republikas komercreģistrā;
* ir tiesīgs veikt kravas autopārvadājumus vai pašpārvadājumus Latvijas Republikas teritorijā, izņemot, ja pakalpojums tiks sniegts ar traktortehniku, izmantojot asenizācijas mucu un ir saņemta speciālā atļauja (licence) VSIA “Autotransporta direkcijā”;
* tam nav nodokļu parādu Latvijas Republikā, kas kopsummā pārsniedz 150 eiro;
* nav uzsākts maksātnespējas process vai apturēta tā saimnieciskā darbība;
* iepriekšējos 12 (divpadsmit) mēnešos pirms pieteikuma iesniegšanas nav pieļāvis Noteikumu un citu normatīvo aktu pārkāpumus ūdenssaimniecības jomā, tai skaitā nav bijis izslēgts par pieļautajiem pārkāpumiem no Asenizatoru reģistra.